Dee (Wales)

Dee kan være navnet på flere elver i Storbritannia

Dee (walisisk Afon Dyfrdwy; latin: Deva Fluvius) er en elv som begynner i Wales. Elven har sitt utspring i Snowdonia i Wales, flyter østover via Chester i England, og strømmer ut i havet mellom Wales og Wirralhalvøya i England, noen km vest for Liverpool. Størstedelen av elven ligger i Wales, med strekningen mellom Aldford og Saltney i England og to andre deler som danner grensen mellom de to landene.Chisholm, Hugh, red. (1911): «Dee», Encyclopædia Britannica. Bind 7 (11. utg.). Cambridge University Press; s. 921. Lengden på strekningen fra Bala til Chester er 113 km.

Elven har sitt utspring i fjellet Dduallt i Snowdonia og renner østover gjennom Llyn Tegid (Bala-vannet), Corwen og Llangollen. Den svinger nordover nær landsbyen Overton-on-Dee og danner en del av grensen mellom England og Wales før den renner helt inn i England nær Aldford, nordøst for Wrexham. Den renner gjennom Chester og deretter inn i Wales igjen nær Saltney; den siste delen er kanalisert og munner ut i Irskesjøen via en 23 km lang elvemunning. Ved elva ligger den store Connah's Quay kraftverk i et vernet våtmarksområde som har Ramsar-status. En 27 km lang rørledning bringer naturgass inn til anlegget fra gassfeltene i Liverpoolbukta.

 Historie 
Elven Dee var den tradisjonelle og geografiske grensen til det walisiske kongedømmet Gwynedd i århundrer, muligens siden kongeriket ble dannet på 400-tallet.Harleian MS 3859. Sitert fra Fitzpatrick-Matthews, K.: Harleian Genealogies. Den ble skriftlig omtalt på 1200-tallet (i vanlig mellomengelsk ortografi, uten bokstavene v og w) som flumen Dubr Duiu. Navnet synes å være avledet fra brytonisk dēvā: «Gudinnens elv» eller «Hellig elv».Domesday Maps: «Welsh Place Names: D». Arkivert fra originalen 16. oktober 2015 Elven er personifisert som den keltiske krigs- og skjebnegudinnen Aerfen. British Archaeological Association, The Cambrian News and Merionethshire Standard. Aberystwyth. 7 September 1877. s. 6. Via The National Library of Wales

Elvenavnet inspirerte navnet til den romerske festningen Deva Victrix, lokalisert i dagens Chester.Rankov, N.B.; Hassall, M.W.C.; Tomlin, R.S.O. (1980): «Roman Britain in 1981», Britannia, 13; s. 352.

Det er den eneste elven i Storbritannia som er underlagt en vannbeskyttelsessone langs hele lengden ned til Chester-demningen (Chester Weir). «Water Protection Zone», Croner-I.

 Statistikk 
Det totale nedbørfeltet for elven Dee ned til Chester Weir er 1816,8 km2.National River Flow Archive, CEH Wallingford. Arkivert fra originalen 12. februar 2007. Den estimerte gjennomsnittlige årlige nedbøren over nedbørfeltet er 640 mm, noe som gir en gjennomsnittlig vannføring på 37 m3/s. De større reservoarene i nedslagsfeltet er:

 Llyn Tegid (Bala-sjøen): 4,8 km2
 Llyn Brenig: 3,7 km2
 Llyn Celyn: 3,2 km2

 Referanser 

 Litteratur 
 Place, G.W. (1994): The Rise and Fall of Parkgate, Passenger Port for Ireland
 Emery, Gordon (1999): Curious Chester, ISBN 1-872265-94-4
 Emery, Gordon (1998): Chester Inside Out, ISBN 1-872265-92-8
 Emery, Gordon (2003): The Chester Guide, ISBN 1-872265-89-8
 Emery, Gordon, red. (2005): The Old Chester Canal: A History and Guide, ISBN 1-872265-88-X
 Emery, Gordon (2002): Chester Electric Lighting Station, ISBN 1-872265-48-0
 Wilding, Roy (1997): Miller of Dee, ISBN 1-872265-95-2
 Wilding, Roy (2003): Death in Chester, ISBN 1-872265-44-8
 Lewis, P.R. (2007): Disaster on the Dee: Robert Stephenson's Nemesis of 1847, Tempus Publishing, ISBN 978-0-7524-4266-2

 Eksterne lenker 

 River Dee guide
 Dee Estuary bird life, fugleliv ved elvens munning
 «River Dee - Llangollen», foto av elven, The UK Rivers Guidebook Free River Dee North Wales Photos, Pexels [http://www.archive.org/details/adventuresofsalm00ayrtrich The adventures of a salmon in the river Dee]'' (1853)

Kategori:Elver i Wales
Kategori:Elver i Cheshire